Claude Monet

**Oscar-Claude Monet** (1840–1926) var en fransk impresjonistisk maler.

## Liv og virke

### Bakgrunn
Som femåring flyttet han med sin familie til Le Havre, hvor han senere begynte på tegneskole.

Claude Monet hadde i utgangspunktet tenkt å bli tegner, men da han var atten år ble han overtalt til å begynne å male av maleren Eugene Boudin. Monet reiste til Paris og begynte å studere malerkunst der.

### Impresjonismen
Han etablerte seg som landskapsmaler, og malte alltid sine landskapsbilder utendørs foran motivet; han mente bildene måtte ferdigstilles på stedet. Han arbeidet raskt for å feste til lerretet de fargene han så rundt seg; han tok seg ikke tid til å blande farger på paletten, men la fargene rett på lerretet med lette strøk.

Monet var sentral i utviklingen av kunstretningen som i ettertid er kjent som impresjonismen. Ordet stammer fra det franske «impression» som betyr «inntrykk». Disse malerne var ikke så opptatt av motivet som av inntrykkene de fikk av naturen. Monet sa engang at han ønsket at han ble født blind og så fikk synet tilbake, slik at han kunne ha begynt å male uten å vite *hva* han malte. Monet malte ofte flere bilder av samme motiv, men med forskjellige farger og lyssetting.

Det bildet som gav denne kunstnergruppen navnet impresjonister, er Monets kjente bilde «Impresjon av soloppgang».

Monet malte ofte serier med bilder av det samme motivet, malt på forskjellige tider av dagen eller på forskjellige årstider. På denne måten fikk han vist hvordan et motiv skifter karakter avhengig av lys og farge. Katedralbildene er eksempler på en slik serie.

## Algerie 1861
I juni 1861 sluttet Monet seg til det første regimentet av det afrikanske lettkavaleriet som var utstasjonert i Algerie, Der skulle han etter planen være utstasjonert i en periode på 7 år. Men bare to år senere ble han hardt rammet av tyfoidfeber. Hans tante, Marie-Jeanne Lecadre, intervenerte ham for å få ham ut av hæren dersom han gikk med på å fullføre et kunst-kurs ved en kjent kunstskole.

### England 1870
Etter utbruddet av den fransk-prøyssiske krig i juli 1870 søkte Monet tilflukt i England i september dette året. Mens han var der studerte han maleriene til kjente kunstnere som John Constable og William Turner Joseph Mallord. 

### Nederland
I mai 1871 forlot han London for å flytte til Zaandam, i Nederland, hvor han gjorde tjuefem malerier og det nederlandske politiet mistenkte ham for å drive revolusjonære aktiviteter mot staten. I oktober eller november 1871, vendte han tilbake til Frankrike. Monet levde fra desember 1871 til 1878 i Argenteuil, en landsby på høyre bredd av Seinen nær Paris. I 1874 kom han tilbake til Nederland.

Monet og Camille Doncieux hadde giftet seg rett før krigen, den 28. juni 1870. Og etter deres ekskursjon til London og Zaandam, hadde de flyttet til Argenteuil, i desember 1871. Det var på denne tiden at Monet malte ulike arbeider av det moderne liv. Camille ble syk i 1876. De hadde en sønn sammen, Michel, som ble født den 17. mars 1878. Den 5. september 1879, døde Camille Monet av bekkenkreft i en alder av 32 år, Monet malte henne da hun lå på dødsleiet.

### Bærum 1895
Vinteren 1895 oppholdt han seg i Sandvika i Bærum og malte en rekke bilder med lokale motiver. Det mest kjent er gamle Løkke bro i Sandvika. Maleriet ble hjemkjøpt på 1990-tallet da det var lagt ut for salg. Kjøpet ble finansiert av Den norske Arbeidsgiverforening, nå NHO. Maleriet befinner seg i Nasjonalgalleriets samlinger. Et annet kjent bilde med lokalt motiv er Kolsåstoppen.

### Bortgang og minnesmerker
Claude Monet døde 5. desember 1926 i Giverny, 86 år gammel. Han ligger gravlagt i Giverny. Claude Monets allé i Sandvika er oppkalt etter ham.

## Galleri

Fil:Claude Monet, Impression, soleil levant, 1872.jpg|Impression Soloppgang (1872)
Fil:Monet Umbrella.JPG|Dame med parasoll
Fil:Claude Monet, Fishing Boats Leaving the Harbor, Le Havre.jpg|Le Havre (1874)
Fil:Claude Monet (musée de lOrangerie, Paris) (8231007934).jpg|Argenteuil (1875) Musée de l'Orangerie, Paris
Fil:Claude Monet - Spring by the Seine - Google Art Project.jpg|Vår ved Seinen (1875)
Fil:Le Pont de l'Europe-Gare Saint-Lazare - 1877.jpg|Gare Saint-Lazare (1877)
Fil:Claude Monet - The Saint-Lazare Station - Google Art Project.jpg|Gare Saint-Lazare (1877)
Fil:Claude Monet - Poppy Field in a Hollow near Giverny - Google Art Project.jpg|Valmueåker ved Giverny (1885) Museum of fine Art, Boston.
Fil:Claude Monet - Regnvær, Etretat - Google Art Project.jpg|Regnvær, Etretat (1886). Nasjonalgalleriet, Oslo.
Fil:Claude Monet - Rouen Cathedral Façade and Tour d'Albane (Morning Effect) - Google Art Project.jpg|Rouen Cathedral Façade and Tour d'Albane (1894). Museum of fine Art, Boston. 
Fil:Claude Monet - Grainstack, Sun in the Mist - Google Art Project.jpg|Høystakk i motlys (1891). Minneapolis Institute of Art.
Fil:Claude Monet - Sandvika Village in the Snow (1895).jpg|Sandvika i snø (1895). Latvias museum for utenlandsk kunst i Riga.
File:Monet red houses bjornegaard snow norway 1895.jpg|Bjørnegård i Bærum (1895)
Fil:Monet - Sandviken, Norwegen.jpg|Løkke bro (1895). Art Institute of Chicago
File:Monet mount kolsaas 1895.jpg|Kolsåstoppen (1895)
Fil:Claude Monet-Waterlilies.jpg|Vannliljer (1899)
Fil:Claude Monet, French - The Japanese Footbridge and the Water Lily Pool, Giverny - Google Art Project.jpg|Japansk bru og vanliljedammen, Giverny (1899)
Fil:Claude Monet - Houses of Parliament, Sunlight Effect (Le Parlement, effet de soleil) - Google Art Project.jpg|Parlamentsbygningen i sol (1903)
File:Claude Monet - Waterloo-Brücke - 1903.jpeg|Waterloo Bridge (1903)
Fil:Claude Monet - Wisteria - Google Art Project.jpg|Wisteria (ca. 1925)
Han malte også en rekke malerier med forskjellige teknikker og uttrykk av klippene i Étretat.

## Referanser


## Eksterne lenker
* 
* 
* 
*  Art of Monet webgalleri
*  Claude Monets malerier fra Norge
*  Claude Monet